phoneee/thai-legal-corpus huggingface dataset:
ประกาศกระทรวงการคลังประกาศกระทรวงการคลังเรื่องการกู้เงิน Euro Commercial Paper หรือ ECP Programme ของกระทรวงการคลังประจำปีงบประมาณพ.ศ. ๒๕๕๘ครั้งที่ ๓[๑] เพื่อให้เป็นไปตามความในมาตรา ๑๖แห่งพระราชบัญญัติการบริหารหนี้สาธารณะ พ.ศ. ๒๕๕๘ กระทรวงการคลังขอประกาศให้ทราบทั่วกันว่ากระทรวงการคลังโดยความเห็นชอบของคณะรัฐมนตรี ตามมติคณะรัฐมนตรีเมื่อวันที่ ๑๗ มีนาคม ๒๕๕๘ อาศัยอำนาจตามความในมาตรา ๗ ประกอบมาตรา ๒๐ และมาตรา๒๕ แห่งพระราชบัญญัติการบริหารหนี้สาธารณะ พ.ศ. ๒๕๔๘ซึ่งแก้ไขเพิ่มเติมโดยพระราชบัญญัติการบริหารหนี้สาธารณะ (ฉบับที่ ๒) พ.ศ. ๒๕๕๑ได้ดำเนินการกู้เงิน โดยมีรายละเอียดและเงื่อนไข ดังต่อไปนี้เมื่อวันที่ ๑๗ สิงหาคม ๒๕๕๘กระทรวงการคลังได้ทำการตกลงกู้เงินภายใต้ ECP Programme วงเงินรวม ๕๐,๐๐๐,๐๐๐เหรียญสหรัฐ ซึ่งเทียบเท่ากับ ๑,๗๘๖,๖๙๕,๐๐๐ บาท (หนึ่งพันเจ็ดร้อยแปดสิบหกล้านหกแสนเก้าหมื่นห้าพันบาทถ้วน)โดยคำนวณตามอัตราแลกเปลี่ยน ณ วันเบิกจ่ายเงินกู้ คือ ๑ เหรียญสหรัฐ เท่ากับ๓๕.๗๓๓๙ บาท กับ Nomura International plc (Dealers) เพื่อให้กู้ต่อแก่บริษัท การบินไทย จำกัด(มหาชน) ซึ่งได้เบิกจ่ายเงินกู้ภายใต้ ECP Programme เมื่อวันที่ ๑๙ สิงหาคม ๒๕๕๘ โดยมีรายละเอียดของวงเงิน อัตราดอกเบี้ยและระยะเวลาต่าง ๆ ดังนี้วงเงิน ๕๐,๐๐๐,๐๐๐ เหรียญสหรัฐกำหนดอัตราดอกเบี้ยเฉลี่ยร้อยละ ๐.๘๔๔๐ ต่อปี (เทียบเท่าอัตรา LIBOR ระยะ ๖ เดือน บวกส่วนต่างเฉลี่ยร้อยละ ๐.๓๑๙๑ ต่อปี) อายุ ๑๘๐ วัน (ครบกำหนดไถ่ถอนในวันที่๑๕ กุมภาพันธ์ ๒๕๕๙) และได้รับเงินสุทธิรวมจากการออกตราสาร ECP เท่ากับ ๔๙,๗๘๙,๘๘๖.๗๑เหรียญสหรัฐประกาศ ณ วันที่ ๑ กันยายน พ.ศ. ๒๕๕๘นริศ ชัยสูตรรองปลัดกระทรวงการคลังหัวหน้ากลุ่มภารกิจด้านรายจ่ายและหนี้สิน ปฏิบัติราชการแทนรัฐมนตรีว่าการกระทรวงการคลังปริยานุช/ผู้จัดทำ๒๑ กันยายน๒๕๕๘ปัญจพร/ผู้ตรวจ๒๑ กันยายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๒๓ ง/หน้า ๓/๑๘ กันยายน ๒๕๕๘
ประกาศกระทรวงสาธารณสุขประกาศกระทรวงสาธารณสุข(ฉบับที่ ๔๖)พ.ศ. ๒๕๕๐เรื่อง ผลิตภัณฑ์เครื่องสำอางที่มีสารป้องกันแสงแดด โดยที่เป็นการสมควรปรับปรุงประกาศกระทรวงสาธารณสุขเกี่ยวกับผลิตภัณฑ์เครื่องสำอางที่มีสารป้องกันแสงแดดให้เหมาะสมยิ่งขึ้นอาศัยอำนาจตามความในมาตรา๕ (๒) และ (๔) ประกอบกับมาตรา ๒๗ แห่งพระราชบัญญัติเครื่องสำอาง พ.ศ. ๒๕๓๕ รัฐมนตรีว่าการกระทรวงสาธารณสุขออกประกาศไว้ดังต่อไปนี้ข้อ ๑ ให้ยกเลิก๑.๑ประกาศกระทรวงสาธารณสุข (ฉบับที่ ๘) พ.ศ. ๒๕๓๖ ออกตามความในพระราชบัญญัติเครื่องสำอางพ.ศ. ๒๕๓๕ เรื่อง ผลิตภัณฑ์ที่มีสารป้องกันแสงแดด ลงวันที่ ๓๑ พฤษภาคม พ.ศ. ๒๕๓๖๑.๒ประกาศกระทรวงสาธารณสุข (ฉบับที่ ๓๕) พ.ศ. ๒๕๔๕ ออกตามความในพระราชบัญญัติเครื่องสำอางพ.ศ. ๒๕๓๕ เรื่อง ผลิตภัณฑ์ที่มีสารป้องกันแสงแดด (ฉบับที่ ๒) ลงวันที่ ๒๘ พฤษภาคมพ.ศ. ๒๕๔๕ข้อ ๒ ในประกาศนี้ผลิตภัณฑ์เครื่องสำอางที่มีสารป้องกันแสงแดด หมายความว่าผลิตภัณฑ์เครื่องสำอางที่มีส่วนผสมของสารป้องกันแสงแดดเพื่อปกป้องร่างกายจากรังสีอัลตราไวโอเล็ตสารป้องกันแสงแดด หมายความว่า สารที่ใช้ทำหน้าที่ปกป้องร่างกายจากอันตรายที่จะเกิดจากรังสีอัลตราไวโอเล็ตข้อ ๓ ให้ผลิตภัณฑ์เครื่องสำอางที่มีสารป้องกันแสงแดดเป็นเครื่องสำอางควบคุมข้อ ๔ สารป้องกันแสงแดดที่ให้ใช้ได้จะต้องเป็นไปตามที่กำหนดไว้ในบัญชีแนบท้ายประกาศฯนี้ข้อ ๕ ผลิตภัณฑ์เครื่องสำอางที่มีสารป้องกันแสงแดดที่ใช้สารป้องกันแสงแดดไม่เป็นไปตามที่กำหนดในข้อ๔ ให้ถือว่าเป็นเครื่องสำอางที่มีวัตถุที่ห้ามใช้เป็นส่วนผสมในการผลิตเครื่องสำอางข้อ ๖[๑] ประกาศนี้ให้ใช้บังคับเมื่อพ้นกำหนดหนี่งร้อยแปดสิบวันนับแต่วันที่ประกาศในราชกิจจานุเบกษาเป็นต้นไปประกาศ ณ วันที่ ๒๘พฤษภาคม พ.ศ. ๒๕๕๐มรกต กรเกษมรัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงสาธารณสุข[เอกสารแนบท้าย]๑.บัญชีท้ายประกาศกระทรวงสาธารณสุข (ฉบับที่ ๔๖) พ.ศ. ๒๕๕๐ (ยกเลิก ลำดับที่ ๑)[๒](เพิ่ม ลำดับที่ ๓๐)[๓](ดูข้อมูลจากภาพกฎหมาย)ประกาศกระทรวงสาธารณสุขเรื่อง ผลิตภัณฑ์เครื่องสำอางที่มีสารป้องกันแสงแดด (ฉบับที่ ๒) [๔]ข้อ ๒ ประกาศนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปประกาศกระทรวงสาธารณสุขเรื่อง ผลิตภัณฑ์เครื่องสำอางที่มีสารป้องกันแสงแดด (ฉบับที่ ๓) [๕]ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปปุณิกา/ผู้จัดทำ๖ พฤศจิกายน ๒๕๕๘[๑] ราชกิจจานุเบกษา เล่ม ๑๒๔/ตอนพิเศษ ๘๘ ง/หน้า ๑๗/๒๕ กรกฎาคม ๒๕๕๐[๒] ยกเลิกโดยประกาศกระทรวงสาธารณสุข เรื่องผลิตภัณฑ์เครื่องสำอางที่มีสารป้องกันแดด (ฉบับที่ ๒)[๓] เพิ่มโดยประกาศกระทรวงสาธารณสุข เรื่องผลิตภัณฑ์เครื่องสำอางที่มีสารป้องกันแดด (ฉบับที่ ๓)[๔] ราชกิจจานุเบกษา เล่ม ๑๒๙/ตอนพิเศษ ๓๙ ง/หน้า ๗/๒๓ กุมภาพันธ์ ๒๕๕๕[๕] ราชกิจจานุเบกษา เล่ม ๑๓๒/ตอนพิเศษ ๒๕๑ ง/หน้า ๓๔/๑๓ ตุลาคม ๒๕๕๘
คำพิพากษาศาลฎีกาที่ 529/2535หลักกฎหมาย: จำเลยกล่าวอ้างว่าเอกสารสัญญากู้ยืมไม่มีผลผูกพัน เพราะโจทก์จำเลยทำขึ้นเพื่อเป็นหลักฐานคุ้มครองเงินของโจทก์ที่นำไปช่วยลงทุนค้าขายน้ำแข็งก้อนกับจำเลย ดังนั้นจำเลยชอบที่จะนำพยานบุคคลมาสืบประกอบข้ออ้างเช่นนั้นได้เพราะเป็นการนำสืบว่าเอกสารกู้ยืมไม่สมบูรณ์นั่นเอง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 529/2535นายยงยุทธ ประมวลเมธาโจทก์นางราณี พางามจำเลย ป.วิ.พ. ม. 94จำเลยกล่าวอ้างว่าเอกสารสัญญากู้ยืมไม่มีผลผูกพัน เพราะโจทก์จำเลยทำขึ้นเพื่อเป็นหลักฐานคุ้มครองเงินของโจทก์ที่นำไปช่วยลงทุนค้าขายน้ำแข็งก้อนกับจำเลย ดังนั้นจำเลยชอบที่จะนำพยานบุคคลมาสืบประกอบข้ออ้างเช่นนั้นได้เพราะเป็นการนำสืบว่าเอกสารกู้ยืมไม่สมบูรณ์นั่นเอง(ชาติศักดิ์ ธรรมศักดิ์-ตัน เวทไว-ประคนธ์ พันธุ์วิชาติกุล)ศาลแพ่งธนบุรี - นายถวิล ตรีเพชรศาลอุทธรณ์ - นายยงยุทธ ธารีสารแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 529/2535นายยงยุทธ ประมวลเมธาโจทก์นางราณี พางามจำเลย ป.วิ.พ. ม. 94จำเลยกล่าวอ้างว่าเอกสารสัญญากู้ยืมไม่มีผลผูกพัน เพราะโจทก์จำเลยทำขึ้นเพื่อเป็นหลักฐานคุ้มครองเงินของโจทก์ที่นำไปช่วยลงทุนค้าขายน้ำแข็งก้อนกับจำเลย ดังนั้นจำเลยชอบที่จะนำพยานบุคคลมาสืบประกอบข้ออ้างเช่นนั้นได้เพราะเป็นการนำสืบว่าเอกสารกู้ยืมไม่สมบูรณ์นั่นเอง(ชาติศักดิ์ ธรรมศักดิ์-ตัน เวทไว-ประคนธ์ พันธุ์วิชาติกุล)ศาลแพ่งธนบุรี - นายถวิล ตรีเพชรศาลอุทธรณ์ - นายยงยุทธ ธารีสารแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 5825/2543หลักกฎหมาย: โจทก์กลัวว่าจำเลยจะไม่ชำระหนี้แก่ธนาคารจึงให้จำเลยทำสัญญากู้เงินให้โจทก์ยึดถือไว้โดยไม่มีเจตนาที่จะกู้ยืมเงินกันจริง สัญญากู้ตกเป็นโมฆะตาม ป.พ.พ.มาตรา 154 จำเลยไม่ต้องรับผิดชำระหนี้ตามสัญญากู้เงินแก่โจทก์ เมื่อจำเลยอ้างถึงสำเนาโฉนดที่ดิน สำเนาสัญญาจำนอง สำเนาสัญญาค้ำประกัน และสำเนาสัญญากู้เงินถามค้านพยานโจทก์ โจทก์ก็มิได้คัดค้านสำเนาเอกสารนั้น ถือได้ว่าโจทก์ยอมรับว่าเป็นเอกสารที่ถูกต้องแท้จริง ศาลจึงรับฟังสำเนาเอกสารดังกล่าวเป็นพยานหลักฐานของจำเลยได้ ตาม ป.วิ.พ.มาตรา 93 (1) ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 5825/2543นางทองย่วน หลอดอาษาโจทก์จ่าสิบตำรวจเตียง คงโนนกอกจำเลย ป.พ.พ. ม. 154, ม. 653 ป.วิ.พ. ม. 93 (1)โจทก์กลัวว่าจำเลยจะไม่ชำระหนี้แก่ธนาคารจึงให้จำเลยทำสัญญากู้เงินให้โจทก์ยึดถือไว้โดยไม่มีเจตนาที่จะกู้ยืมเงินกันจริง สัญญากู้ตกเป็นโมฆะตาม ป.พ.พ.มาตรา 154 จำเลยไม่ต้องรับผิดชำระหนี้ตามสัญญากู้เงินแก่โจทก์ เมื่อจำเลยอ้างถึงสำเนาโฉนดที่ดิน สำเนาสัญญาจำนอง สำเนาสัญญาค้ำประกัน และสำเนาสัญญากู้เงินถามค้านพยานโจทก์ โจทก์ก็มิได้คัดค้านสำเนาเอกสารนั้น ถือได้ว่าโจทก์ยอมรับว่าเป็นเอกสารที่ถูกต้องแท้จริง ศาลจึงรับฟังสำเนาเอกสารดังกล่าวเป็นพยานหลักฐานของจำเลยได้ ตาม ป.วิ.พ.มาตรา 93 (1)(ยงยศ นิสภัครกุล-อภิศักดิ์ พรวชิราภา-ม.ล.ไกรฤกษ์ เกษมสันต์)ศาลจังหวัดภูเขียว - นายกีรติ กีรติยุติศาลอุทธรณ์ภาค ๓ - นายชูเกียรติ ตันทวีวงศ์แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 5825/2543นางทองย่วน หลอดอาษาโจทก์จ่าสิบตำรวจเตียง คงโนนกอกจำเลย ป.พ.พ. ม. 154, ม. 653 ป.วิ.พ. ม. 93 (1)โจทก์กลัวว่าจำเลยจะไม่ชำระหนี้แก่ธนาคารจึงให้จำเลยทำสัญญากู้เงินให้โจทก์ยึดถือไว้โดยไม่มีเจตนาที่จะกู้ยืมเงินกันจริง สัญญากู้ตกเป็นโมฆะตาม ป.พ.พ.มาตรา 154 จำเลยไม่ต้องรับผิดชำระหนี้ตามสัญญากู้เงินแก่โจทก์ เมื่อจำเลยอ้างถึงสำเนาโฉนดที่ดิน สำเนาสัญญาจำนอง สำเนาสัญญาค้ำประกัน และสำเนาสัญญากู้เงินถามค้านพยานโจทก์ โจทก์ก็มิได้คัดค้านสำเนาเอกสารนั้น ถือได้ว่าโจทก์ยอมรับว่าเป็นเอกสารที่ถูกต้องแท้จริง ศาลจึงรับฟังสำเนาเอกสารดังกล่าวเป็นพยานหลักฐานของจำเลยได้ ตาม ป.วิ.พ.มาตรา 93 (1)(ยงยศ นิสภัครกุล-อภิศักดิ์ พรวชิราภา-ม.ล.ไกรฤกษ์ เกษมสันต์)ศาลจังหวัดภูเขียว - นายกีรติ กีรติยุติศาลอุทธรณ์ภาค ๓ - นายชูเกียรติ ตันทวีวงศ์แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศคณะกรรมการกํากับหลักทรัพย์และตลาดหลักทรัพย์ที่ กน. 39/2543เรื่อง การกําหนดแบบใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ประกอบกับข้อ 10 วรรคสอง แห่งกฎกระทรวง ฉบับที่ 15 (พ.ศ. 2543) ออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคลให้เป็นไปตามแบบท้ายประกาศนี้ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 18 กันยายน พ.ศ. 2543 (นายธารินทร์ นิมมานเหมินท์) รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศกระทรวงอุตสาหกรรมประกาศกระทรวงอุตสาหกรรมฉบับที่๓๗๒๕ (พ.ศ. ๒๕๕๐)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ.๒๕๑๑เรื่องยกเลิกมาตรฐานผลิตภัณฑ์อุตสาหกรรมตะแกรงลวดเหล็กกล้าเชื่อมติดเสริมคอนกรีตและกำหนดมาตรฐานผลิตภัณฑ์อุตสาหกรรมตะแกรงเหล็กกล้าเชื่อมติดเสริมคอนกรีต โดยที่เป็นการสมควรปรับปรุงมาตรฐานผลิตภัณฑ์อุตสาหกรรมตะแกรงลวดเหล็กกล้าเชื่อมติดเสริมคอนกรีตมาตรฐานเลขที่ มอก. 737 2531อาศัยอำนาจตามความในมาตรา ๑๕ แห่งพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรมฉบับที่ ๑๒๖๖ (พ.ศ. ๒๕๓๐) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ.๒๕๑๑ เรื่อง กำหนดมาตรฐานผลิตภัณฑ์อุตสาหกรรมตะแกรงลวดเหล็กกล้าเชื่อมติดเสริมคอนกรีตลงวันที่ ๑๙ ตุลาคม พ.ศ. ๒๕๓๐ และประกาศกระทรวงอุตสาหกรรมฉบับที่ ๑๔๒๐ (พ.ศ.๒๕๓๑) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ เรื่อง แก้ไขมาตรฐานผลิตภัณฑ์อุตสาหกรรมตะแกรงลวดเหล็กกล้าเชื่อมติดเสริมคอนกรีต(แก้ไขครั้งที่ ๑) ลงวันที่ ๑๗ ตุลาคม พ.ศ. ๒๕๓๑ และออกประกาศกำหนดมาตรฐานผลิตภัณฑ์อุตสาหกรรมตะแกรงเหล็กกล้าเชื่อมติดเสริมคอนกรีตมาตรฐานเลขที่ มอก. 737 - 2549 ขึ้นใหม่ ดังมีรายการละเอียดต่อท้ายประกาศนี้ทั้งนี้ ให้มีผลเมื่อพ้นกำหนด ๙๐ วัน นับแต่วันที่ประกาศในราชกิจจานุเบกษาเป็นต้นไป[๑]ประกาศณ วันที่ ๒๖ มีนาคม พ.ศ. ๒๕๕๐โฆสิตปั้นเปี่ยมรัษฎ์รัฐมนตรีว่าการกระทรวงอุตสาหกรรม[เอกสารแนบท้าย]๑.มาตรฐานผลิตภัณฑ์อุตสาหกรรม ตะแกรงเหล็กกล้าเชื่อมติดเสริมคอนกรีต (มอก737-2549)(ดูข้อมูลจากภาพกฎหมาย)วัชศักดิ์/ผู้จัดทำ๕กรกฎาคม ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๗๗ ง/หน้า ๑๖/๒๗ มิถุนายน ๒๕๕๐
ประกาศกระทรวงพาณิชย์ประกาศกระทรวงพาณิชย์เรื่องมาตรฐานผ้าไหมและผลิตภัณฑ์ผ้าไหม[๑] อาศัยอำนาจตามความในมาตรา ๔ และมาตรา ๑๖วรรคสอง แห่งพระราชบัญญัติมาตรฐานสินค้าขาออก พ.ศ. ๒๕๐๓รัฐมนตรีว่าการกระทรวงพาณิชย์ออกประกาศไว้ ดังต่อไปนี้ข้อ ๑ให้ยกเลิกประกาศกระทรวงเศรษฐการ ลงวันที่ ๘ พฤษภาคม ๒๕๑๑ เรื่องมาตรฐานผ้าไหมไทยข้อ ๒ให้กำหนดผ้าไหมและผลิตภัณฑ์ผ้าไหมเป็นสินค้ามาตรฐานข้อ ๓ให้กำหนดมาตรฐานผ้าไหมและผลิตภัณฑ์ผ้าไหมไว้ตามรายละเอียดต่อท้ายประกาศนี้ข้อ ๔[๒] ให้ด่านศุลกากรไปรษณีย์ด่านศุลกากรท่าอากาศยานกรุงเทพฯ ท่ากรุงเทพฯ ด่านศุลกากรสงขลาด่านศุลกากรปาดังเบซาร์ และด่านศุลกากรสะเดา จังหวัดสงขลา ด่านศุลกากรเบตงจังหวัดยะลา ด่านศุลกากรสุไหงโก - ลก จังหวัดนราธิวาสและด่านศุลกากรท่าอากาศยานเชียงใหม่ จังหวัดเชียงใหม่เป็นด่านศุลกากรที่ผู้ส่งหรือนำผ้าไหมและผลิตภัณฑ์ผ้าไหมออกนอกราชอาณาจักรต้องแสดงใบรับรองมาตรฐานสินค้าต่อเจ้าพนักงานศุลกากรข้อ ๕[๓]การส่งหรือนำผ้าไหมหรือผลิตภัณฑ์ผ้าไหมออกนอกราชอาณาจักรโดยผู้ส่งหรือนำออกได้รับการยกเว้นไม่ต้องจดทะเบียนเป็นผู้ทำการค้าขาออกซึ่งสินค้ามาตรฐานและไม่ต้องแสดงใบรับรองมาตรฐานสินค้าต่อเจ้าพนักงานศุลกากรให้กระทำได้เฉพาะกรณีต่อไปนี้(๑) การนำออกพร้อมกับตนเองโดยมิใช่เป็นการค้า สำหรับผ้าไหมไทย หรือผ้าไหมจุรีมีปริมาณไม่เกินประเภทละสามสิบตารางเมตรสำหรับผลิตภัณฑ์ผ้าไหมมีปริมาณไม่เกินชนิดละ ๓๐ ชิ้น(๒)การส่งออกสำหรับผ้าไหมไทยหรือผ้าไหมจุรีมีปริมาณไม่เกินประเภทละสิบสองตารางเมตรต่อผู้รับหนึ่งรายต่อหนึ่งครั้ง สำหรับผลิตภัณฑ์ผ้าไหมมีปริมาณไม่เกินชนิดละ ๑๕ชิ้น ต่อผู้รับหนึ่งรายต่อหนึ่งครั้ง(๓)การนำผ้าไหมไทยหรือผ้าไหมจุรีออกเพื่อใช้ในยานพาหนะที่บรรทุกออกไปเท่าที่จำเป็นมีปริมาณไม่เกินประเภทละห้าสิบตารางเมตร(๔)การส่งหรือนำออกเพื่อเป็นตัวอย่างสำหรับผ้าไหมไทยหรือผ้าไหมจุรีมีปริมาณไม่เกินชิ้นละหนึ่งตารางเมตรสำหรับผลิตภัณฑ์ผ้าไหมมีปริมาณไม่เกินชนิดหรือแบบละหนึ่งชิ้นข้อ ๖ให้กำหนดอัตราค่าบริการการตรวจสอบมาตรฐานผ้าไหมและผลิตภัณฑ์ผ้าไหมไว้สิบบาทต่อคำร้องขอให้ออกใบรับรองมาตรฐานสินค้าหนึ่งฉบับข้อ ๗ให้กำหนดอัตราค่าบริการการออกใบรับรองมาตรฐานผ้าไหมและผลิตภัณฑ์ผ้าไหมไว้ฉบับละห้าบาททั้งนี้ ตั้งแต่วันที่ ๑๕ กุมภาพันธ์ ๒๕๑๗เป็นต้นไปประกาศณ วันที่ ๑๔ พฤศจิกายน ๒๕๑๖ชาญชัย ลี้ถาวรรัฐมนตรีว่าการกระทรวงพาณิชย์[เอกสารแนบท้าย]๑.[๔]มาตรฐานผ้าไหมและผลิตภัณฑ์ผ้าไหม (แก้ไขเพิ่มเติม ข้อ ๓ (๙) ข้อ ๓ (๑๐) ข้อ ๔ (๒)ข้อ ๔ (๓))(ดูข้อมูลจากภาพกฎหมาย)ประกาศกระทรวงพาณิชย์ เรื่องมาตรฐานผ้าไหมและผลิตภัณฑ์ผ้าไหม (ฉบับที่ ๒)[๕]ประกาศกระทรวงพาณิชย์ เรื่อง มาตรฐานผ้าไหมและผลิตภัณฑ์ผ้าไหม(ฉบับที่ ๓)[๖]ประกาศกระทรวงพาณิชย์ เรื่องมาตรฐานผ้าไหมและผลิตภัณฑ์ผ้าไหม (ฉบับที่ ๔)[๗]ประกาศกระทรวงพาณิชย์เรื่อง มาตรฐานผ้าไหมและผลิตภัณฑ์ผ้าไหม (ฉบับที่ ๕)[๘]อุษมล/ผู้จัดทำ๓๐สิงหาคม ๒๕๕๔[๑] ราชกิจจานุเบกษาเล่ม ๙๐/ตอนที่ ๑๗๒/หน้า ๓๙๘๗/๒๕ ธันวาคม ๒๕๑๖[๒] ข้อ ๔แก้ไขเพิ่มเติมโดยประกาศกระทรวงพาณิชย์ เรื่อง มาตรฐานผ้าไหมและผลิตภัณฑ์ผ้าไหม(ฉบับที่ ๕)[๓] ข้อ ๕แก้ไขเพิ่มเติมโดยประกาศกระทรวงพาณิชย์ เรื่อง มาตรฐานผ้าไหมและผลิตภัณฑ์ผ้าไหม(ฉบับที่ ๒)[๔] มาตรฐานผ้าไหมและผลิตภัณฑ์ผ้าไหมแก้ไขเพิ่มเติมโดยประกาศกระทรวงพาณิชย์ เรื่อง มาตรฐานผ้าไหมและผลิตภัณฑ์ผ้าไหม (ฉบับที่๔)[๕] ราชกิจจานุเบกษาเล่ม ๙๓/ตอนที่ ๖๖/หน้า ๙๗๘/๒๗ เมษายน ๒๕๑๙[๖] ราชกิจจานุเบกษาเล่ม ๑๐๐/ตอนที่ ๘๖/ฉบับพิเศษ หน้า ๑๑/๒๕ พฤษภาคม ๒๕๒๖[๗] ราชกิจจานุเบกษาเล่ม ๑๐๓/ตอนที่ ๔๑/ฉบับพิเศษ หน้า ๔/๑๓ มีนาคม ๒๕๒๙[๘] ราชกิจจานุเบกษาเล่ม ๑๐๔/ตอนที่ ๘๔/ฉบับพิเศษ หน้า ๕๔/๑ พฤษภาคม ๒๕๓๐
กฎกระทรวงกฎกระทรวงกำหนดให้ทางน้ำชลประทานแม่น้ำนครนายกเป็นทางน้ำชลประทานที่จะเรียกเก็บค่าชลประทานพ.ศ. ๒๕๕๙[๑] อาศัยอำนาจตามความในมาตรา๘ (๑) แห่งพระราชบัญญัติการชลประทานหลวง พุทธศักราช ๒๔๘๕ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘ และมาตรา๔๒ แห่งพระราชบัญญัติการชลประทานหลวง พุทธศักราช ๒๔๘๕รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ให้ทางน้ำชลประทานแม่น้ำนครนายกจากศูนย์กลางอ่างเก็บน้ำเขื่อนขุนด่านปราการชล กิโลเมตรที่ ๐.๐๐๐ในท้องที่ตำบลหินตั้ง อำเภอเมืองนครนายก จังหวัดนครนายก ถึงกิโลเมตรที่ ๓๓.๐๐๐ ในท้องที่ตำบลนครนายกอำเภอเมืองนครนายก จังหวัดนครนายก ตามแนวเขตแผนที่ท้ายกฎกระทรวงนี้ เป็นทางน้ำชลประทานที่จะเรียกเก็บค่าชลประทานให้ไว้ ณ วันที่ ๒๙กรกฎาคม พ.ศ. ๒๕๕๙พลเอก ฉัตรชัย สาริกัลยะรัฐมนตรีว่าการกระทรวงเกษตรและสหกรณ์[เอกสารแนบท้าย]๑. แผนที่ท้ายกฎกระทรวงกำหนดให้ทางน้ำชลประทานแม่น้ำนครนายกเป็นทางน้ำชลประทานที่จะเรียกเก็บค่าชลประทาน พ.ศ. ๒๕๕๙(ดูข้อมูลจากภาพกฎหมาย)หมายเหตุ :-เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดให้ทางน้ำชลประทานแม่น้ำนครนายกเป็นทางน้ำชลประทานที่จะเรียกเก็บค่าชลประทานเพื่อให้เกิดประโยชน์จากการใช้น้ำอย่างเต็มที่และเนื่องจากมาตรา ๘ (๑)แห่งพระราชบัญญัติการชลประทานหลวง พุทธศักราช ๒๔๘๕ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘ บัญญัติให้ทางน้ำชลประทานที่จะเรียกเก็บค่าชลประทานต้องกำหนดโดยกฎกระทรวงจึงจำเป็นต้องออกกฎกระทรวงนี้วิศนี/ปริยานุช/จัดทำ๙ กันยายน ๒๕๕๙[๑] ราชกิจจานุเบกษาเล่ม ๑๓๓/ตอนที่ ๗๘ ก/หน้า ๒๒/๗ กันยายน ๒๕๕๙
ประกาศกระทรวงการคลังประกาศกระทรวงการคลังเรื่องเงื่อนไขในการอนุญาตให้บริษัทเงินทุนประกอบกิจการจัดการออกจัดจำหน่ายและค้าตราสารแห่งหนี้----------------------- อาศัยอำนาจตามความในมาตรา๒๐ (๖) แห่งพระราชบัญญัติการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์พ.ศ. ๒๕๒๒ ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์ พ.ศ. ๒๕๒๒ (ฉบับที่ ๒) พ.ศ. ๒๕๒๘รัฐมนตรีว่าการกระทรวงการคลังกำหนดเงื่อนไขในการอนุญาตให้บริษัทเงินทุนประกอบกิจการจัดการออกจัดจำหน่าย และค้าตราสารแห่งหนี้ ดังต่อไปนี้ ข้อ๑ บริษัทเงินทุนใดประสงค์จะประกอบกิจการจัดการออก จัดจำหน่ายและค้าตราสารแห่งหนี้เฉพาะที่เกี่ยวกับหลักทรัพย์อันเป็นตราสารแห่งหนี้ ให้ขออนุญาตต่อรัฐมนตรีว่าการกระทรวงการคลัง โดยยื่นคำขอต่อธนาคารแห่งประเทศไทยทั้งนี้ รัฐมนตรีว่าการกระทรวงการคลังจะพิจารณาอนุญาตเฉพาะบริษัทเงินทุนที่มีคุณสมบัติดังนี้ (๑)เป็นบริษัทที่มีฐานะการเงินอยู่ในเกณฑ์ดีมาก โดยมีเงินกองทุนสุทธิไม่ต่ำกว่าห้าร้อยล้านบาท และมีสินทรัพย์รวมสุทธิไม่ต่ำกว่าห้าพันล้านบาท (๒)เป็นบริษัทที่มีฐานะการดำเนินงานดีโดยพิจารณาจากฐานะสภาพคล่องความสามารถในการชำระหนี้คุณภาพของสินทรัพย์และความสามารถในการทำกำไรติดต่อกันไม่น้อยกว่าห้าปีหลังสุดก่อนยื่นคำขอ (๓)เป็นบริษัทที่มีการบริหารงานอย่างมีประสิทธิภาพ โดยพิจารณาจากผลการดำเนินงานในอดีตของบริษัทประกอบกับประวัติและความสามารถของผู้บริหาร (๔)เป็นบริษัทที่มีการจัดการที่รอบคอบและเชื่อถือได้ มีระบบบัญชีตามมาตรฐานทั่วไป มีระบบการควบคุมภายในที่ดีและมีการติดตามหนี้อย่างมีประสิทธิภาพ (๕)เป็นบริษัทที่ให้ความร่วมมือหรือให้ความช่วยเหลือตามนโยบายของทางการเป็นอย่างดีและปฏิบัติตามบทบัญญัติของกฎหมายและคำสั่งของทางการอย่างเคร่งครัด ตลอดเวลาที่ผ่านมา ข้อ๒ ประกาศนี้ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ประกาศณ วันที่ ๖ ตุลาคม ๒๕๓๕ ธารินทร์ นิมมานเหมินท์ รัฐมนตรีว่าการกระทรวงการคลัง[รก.๒๕๓๕/๑๓๔/๑๑๕๒๘/๑๕ ตุลาคม ๒๕๓๕] จารุวรรณ/พิมพ์ ๓กันยายน ๒๕๔๕ A+B(C)
คำพิพากษาศาลฎีกาที่ 1640/2520หลักกฎหมาย: รถจักรยานยนต์กับรถบรรทุกหินชนกัน โดยรถยนต์ไม่ชลอความเร็วเมื่อถึงสี่แยก รถจักรยานยนต์ขับเร็วผ่านสี่แยกเป็นฝ่ายประมาทมาก ฝ่ายรถยนต์ก็ยังต้องรับผิด แต่มีส่วนผิดน้อยกว่า จึงให้รับผิด 1 ใน 3 ของความเสียหายของฝ่ายรถจักรยานยนต์ซึ่งผู้ขับถึงตายบิดาเด็กผู้เยาว์ถูกรถยนต์ชนตาย มารดาทิ้งเด็กไปได้สามีใหม่ไม่ทราบที่อยู่ เด็กอยู่กับปู่และย่า ถือว่ามารดาผู้แทนโดยชอบธรรมของเด็กทำหน้าที่ไม่ได้ ศาลอนุญาตให้ปู่ฟ้องแทนเด็กได้ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1640/2520ด.ญ.บังอร ศุภรักษ์ โดยนายเคน ศุภรักษ์ ผู้แทนเฉพาะคดีโจทก์นายสูนย์ หาวงษ์ กับพวกจำเลย ป.พ.พ. ม. 442 ป.วิ.พ. ม. 56รถจักรยานยนต์กับรถบรรทุกหินชนกัน โดยรถยนต์ไม่ชลอความเร็วเมื่อถึงสี่แยก รถจักรยานยนต์ขับเร็วผ่านสี่แยกเป็นฝ่ายประมาทมาก ฝ่ายรถยนต์ก็ยังต้องรับผิด แต่มีส่วนผิดน้อยกว่า จึงให้รับผิด 1 ใน 3 ของความเสียหายของฝ่ายรถจักรยานยนต์ซึ่งผู้ขับถึงตายบิดาเด็กผู้เยาว์ถูกรถยนต์ชนตาย มารดาทิ้งเด็กไปได้สามีใหม่ไม่ทราบที่อยู่ เด็กอยู่กับปู่และย่า ถือว่ามารดาผู้แทนโดยชอบธรรมของเด็กทำหน้าที่ไม่ได้ ศาลอนุญาตให้ปู่ฟ้องแทนเด็กได้(พัลลภ เสถียรธรรมกิจ-สมคิด มงคลชาติ-ภิญโญ ธีรนิติ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1640/2520ด.ญ.บังอร ศุภรักษ์ โดยนายเคน ศุภรักษ์ ผู้แทนเฉพาะคดีโจทก์นายสูนย์ หาวงษ์ กับพวกจำเลย ป.พ.พ. ม. 442 ป.วิ.พ. ม. 56รถจักรยานยนต์กับรถบรรทุกหินชนกัน โดยรถยนต์ไม่ชลอความเร็วเมื่อถึงสี่แยก รถจักรยานยนต์ขับเร็วผ่านสี่แยกเป็นฝ่ายประมาทมาก ฝ่ายรถยนต์ก็ยังต้องรับผิด แต่มีส่วนผิดน้อยกว่า จึงให้รับผิด 1 ใน 3 ของความเสียหายของฝ่ายรถจักรยานยนต์ซึ่งผู้ขับถึงตายบิดาเด็กผู้เยาว์ถูกรถยนต์ชนตาย มารดาทิ้งเด็กไปได้สามีใหม่ไม่ทราบที่อยู่ เด็กอยู่กับปู่และย่า ถือว่ามารดาผู้แทนโดยชอบธรรมของเด็กทำหน้าที่ไม่ได้ ศาลอนุญาตให้ปู่ฟ้องแทนเด็กได้(พัลลภ เสถียรธรรมกิจ-สมคิด มงคลชาติ-ภิญโญ ธีรนิติ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ข้อกำหนดข้อกำหนดฉบับที่๘ (พ.ศ. ๒๔๙๘)ออกตามความในพระราชบัญญัติจัดระเบียบกิจการแพปลาพ.ศ.๒๔๙๖ว่าด้วยกำหนดหน่วยการซื้อขายปลาทูสดในสะพานปลากรุงเทพ อาศัยอำนาจตามความในมาตรา ๓๑ (๓)แห่งพระราชบัญญัติจัดระเบียบกิจการแพปลา พ.ศ. ๒๔๙๖ และโดยอนุมัติรัฐมนตรีว่าการกระทรวงเกษตรอธิบดีกรมประมงออกข้อกำหนดไว้ ดั่งต่อไปนี้ข้อ ๑. ให้ยกเลิกข้อกำหนดฉบับที่ ๕ (พ.ศ. ๒๔๙๗)ออกตามความในพระราชบัญญัติจัดระเบียบกิจการแพปลา พ.ศ. ๒๔๙๖ว่าด้วยกำหนดหน่วยการซื้อขายปลาทูสดในสะพานปลากรุงเทพ ลงวันที่ ๑๒ พฤศจิกายน พ.ศ.๒๔๙๗ เสียข้อ ๒. การซื้อขายปลาทูสดในสะพานปลากรุงเทพให้กำหนดหน่วยโดยการตวงด้วยถังไม้มาตรฐานขององค์การสะพานปลาข้อ ๓. ให้ผู้ประกอบกิจการแพปลาใช้ถังไม้มาตรฐานซึ่งมีตราเครื่องหมายขององค์การสะพานปลาสำหรับตวงปลาทูสดเพื่อการซื้อขายตามข้อกำหนดนี้ ห้ามมิให้ใช้ภาชนะอย่างอื่นแทนข้อ ๔.การตวงปลาทูสดเพื่อกำหนดหน่วยการซื้อขายนั้นให้ผู้ตวงกระทำโดยวิธีเทปลาทูลงในถังไม้มาตรฐานโดยมิให้บุคคลใดบุคคลหนึ่งใช้อวัยวะหรือวัตถุช่วยป้องที่ปากถังหรือกระทำการใด ๆกับถังที่ตวงนั้น อันจะเป็นเหตุให้ปลาทูเพิ่มปริมาณมากขึ้นและเมื่อเทปลาจนพูนถังและปลาล้นตกแล้วจึงให้ถือว่าปลาทูสดที่อยู่ในถังไม้มาตรฐานนั้น เป็นหน่วยหนึ่งในการซื้อขายห้ามมิให้นำปลาทูสดที่ไม่อยู่ในถังไม้มาตรฐานรวมไปในหน่วยการซื้อขายดังกล่าวเป็นอันขาดข้อ ๕.ในกรณีถังไม้มาตรฐานชำรุดหรือเปลี่ยนแปลงขนาดไปก็ดีหรือตราเครื่องหมายขององค์การสะพานปลา ลบเลือน หรือขาดหายไปก็ดีห้ามมิให้ผู้ประกอบกิจการแพปลานำถังไม้มาตรฐานนั้นมาใช้ในการตวงปลาทูสดเพื่อการซื้อขายเป็นอันขาด เว้นไว้แต่จะได้จัดการแก้ไขให้สมบูรณ์และองค์การสะพานปลารับรองเสียก่อน ข้อ ๖[๑] ให้ใช้ข้อกำหนดนี้นับตั้งแต่วันถัดจากวันประกาศในราชกิจจานุเบกษาเป็นต้นไปให้ไว้ณ วันที่ ๑๔ ธันวาคม พ.ศ. ๒๔๙๘บุญอินทรัมพรรย์อธิบดีกรมประมงหมายเหตุ:-เหตุผลในการออกข้อกำหนดฉบับนี้ เพื่อยกเลิกข้อกำหนด ฉบับที่ ๕ (พ.ศ. ๒๔๙๗) เสียเพราะในข้อกำหนดฉบับนี้ ได้ระบุขนาดและส่วนสัดของถังไม้มาตรฐานไว้แน่นอน แต่ในทางปฏิบัตินั้นองค์การสะพานปลาเป็นผู้สั่งจ้างเอกชนทำถังไม้มาตรฐานเพื่อขายให้กับแพปลาต่าง ๆ นำไปใช้ในการตวงปลาทูสดการทำถังไม้มาตรฐานก็กระทำด้วยการฝีมือทีละถังมิได้ใช้เครื่องจักรหรือเครื่องปั๊มที่มีแบบหรือแม่พิมพ์ที่แน่นอนซึ่งอาจทำให้ขนาดและส่วนสัดของถังไม้มาตรฐานแต่ละใบคลาดเคลื่อนจากที่ข้อกำหนดฉบับที่๕ (พ.ศ. ๒๔๙๗) ได้ระบุไว้ อันอาจเกิดเป็นความผิดขึ้นได้ไม่เป็นการสะดวกในทางปฏิบัติและเนื่องจากองค์การสะพานปลาเป็นผู้สั่งจ้างทำถังไม้มาตรฐานแต่ผู้เดียวอยู่แล้วจึงไม่จำเป็นต้องระบุขนาดและส่วนสัดของถังไม้มาตรฐานไว้ อนึ่งปรากฏว่าในขณะที่ตวงปลาในการซื้อขายนั้น ผู้ตวงมักจะใช้เล่ห์เหลี่ยมโดยวิธีการต่างๆ อาทิ ใช้มือช่วยป้องที่ปากถังเป็นต้น ฯลฯอันเป็นเหตุให้ชาวประมงเจ้าของปลาเสียเปรียบเรื่องปริมาณ ในการซื้อขายจึงได้บัญญัติห้ามกระทำการต่าง ๆ ในการตวงให้ชัดแจ้งขึ้นด้วยนันทพล/ปรับปรุง๒๘ธันวาคม ๒๕๔๙[๑] ราชกิจจานุเบกษา.เล่ม๗๒/ตอนที่ ๙๘/หน้า ๑๖๓๗/๒๗ ธันวาคม ๒๔๙๘
กฎกระทรวงกำหนดให้ผลิตภัณฑ์อุตสาหกรรมยางในสำหรับรถจักรยานยนต์และโมเปดต้องเป็นไปตามมาตรฐานพ.ศ. ๒๕๖๓ อาศัยอำนาจตามความในมาตรา๑๗ วรรคหนึ่ง แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม(ฉบับที่ ๘) พ.ศ. ๒๕๖๒ และมาตรา ๕๘ วรรคหนึ่ง แห่งพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่๗) พ.ศ. ๒๕๕๘ รัฐมนตรีว่าการกระทรวงอุตสาหกรรมออกกฎกระทรวงไว้ดังต่อไปนี้ข้อ ๑[๑] กฎกระทรวงนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปข้อ๒ ผลิตภัณฑ์อุตสาหกรรมยางในสำหรับรถจักรยานยนต์และโมเปดต้องเป็นไปตามมาตรฐานเลขที่ มอก. ๖๘๓ - ๒๕๖๒ ตามประกาศกระทรวงอุตสาหกรรมฉบับที่ ๕๗๑๐ (พ.ศ. ๒๕๖๓) ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ เรื่อง ยกเลิกมาตรฐานผลิตภัณฑ์อุตสาหกรรมยางในรถจักรยานยนต์ และกำหนดมาตรฐานผลิตภัณฑ์อุตสาหกรรมยางในสำหรับรถจักรยานยนต์และโมเปดลงวันที่ ๑๐ มีนาคม พ.ศ. ๒๕๖๓ให้ไว้ ณวันที่ ๑๗ พฤศจิกายน พ.ศ. ๒๕๖๓สุริยะ จึงรุ่งเรืองกิจรัฐมนตรีว่าการกระทรวงอุตสาหกรรมหมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากได้มีการปรับปรุงมาตรฐานผลิตภัณฑ์อุตสาหกรรมยางในสำหรับรถจักรยานยนต์และโมเปดโดยประกาศกระทรวงอุตสาหกรรม ฉบับที่ ๕๗๑๐ (พ.ศ.๒๕๖๓) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ เรื่องยกเลิกมาตรฐานผลิตภัณฑ์อุตสาหกรรมยางในรถจักรยานยนต์ และกำหนดมาตรฐานผลิตภัณฑ์อุตสาหกรรมยางในสำหรับรถจักรยานยนต์และโมเปดลงวันที่ ๑๐ มีนาคม พ.ศ. ๒๕๖๓ และได้มีการดำเนินการจัดให้มีการรับฟังความคิดเห็นของตัวแทนของกลุ่มผู้มีส่วนได้เสียหรือผู้มีประโยชน์เกี่ยวข้องครบถ้วนตามความในมาตรา๑๘ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่๘) พ.ศ. ๒๕๖๒ แล้ว สมควรปรับปรุงการกำหนดให้ผลิตภัณฑ์อุตสาหกรรมยางในสำหรับรถจักรยานยนต์และโมเปดต้องเป็นไปตามมาตรฐาน เพื่อให้สอดคล้องกับมาตรฐานผลิตภัณฑ์อุตสาหกรรมยางในสำหรับรถจักรยานยนต์และโมเปดที่ได้ปรับปรุงใหม่จึงจำเป็นต้องออกกฎกระทรวงนี้อัมพิกา/จัดทำ๑๔ ธันวาคม ๒๕๖๓สุภาทิพย์/ตรวจ๑๔ ธันวาคม ๒๕๖๓[๑] ราชกิจจานุเบกษาเล่ม ๑๓๗/ตอนที่ ๙๘ ก/หน้า ๓๓/๓ ธันวาคม ๒๕๖๓